**Zmluva o nájme bytu č. 75/2/2022**

uzavretá podľa § 663 a nasl. Občianskeho zákonníka medzi

Z M L U V N Ý M I S T R A N A M I

Prenajímateľ:

**O B E C Jamník,** Jamník 192, 033 01 Liptovský Hrádok,

zastúpená starostkou obce, Ing. Alenou Vlčkovou

IČO: 00315290

Bankové spojenie: Prima banka Slovensko, a.s.

IBAN: SK 87 5600 0000 0016 0267 2001

Nájomca:

Meno a priezvisko: **Viera Chovancová** r. č.: xxxxxxxxxx

Adresa: **Jamník 75, 033 01 p. Liptovský Hrádok**

článok I

**PREDMET A  DOBA NÁJMU**

1./ Predmetom nájmu je **bezbariérový dvojizbový byt č. 2**, nachádzajúci sa na prízemí v bytovom dome so súpisným číslom **75** v obci Jamník**.**

Užívanie bytu v zmysle ustanovení zákona č. 443/2010 sa s účinnosťou od 1.1.2011 považuje za sociálne bývanie obstarané s použitím verejných prostriedkov a obec postupuje pri poskytovaní bytu podľa tohto zákona.

Celková **podlahová plocha bytu je 60,78 m².**

Byt je zaradený do I. kategórie a pozostáva z dvoch obytných miestností.

Príslušenstvom je kuchynský kút, chodba, kúpeľňa s WC.

K bytu patrí pivnica na prízemí bytového domu.

Súčasťou bytu sú základné zriaďovacie predmety a vnútorné štandardné vybavenie kuchynská linka, plynový sporák, plynový kotol a ostatné predmety podľa platných právnych predpisov.

2./ Prenajímateľ ponecháva nájomcovi byt do užívania

**na dobu URČITÚ od 01.03.2022 do 28.02.2023.**

V prípade dodržania podmienok uvedených vo všeobecne a osobitne záväzných právnych predpisoch, najmä v:

- Občianskom zákonníku (najmä paragraf 711),

- Zákone o životnom minime č.601/2003 v platnom znení,

- Zákone NR SR č. 443/2010 o dotáciách na rozvoj bývania a o sociálnom bývaní.

- príslušných Všeobecne záväzných nariadeniach obce Jamník,

má nájomca právo na **OPAKOVANÉ** uzavretie zmluvy o nájme bytu na čas určitý, na základe písomnej žiadosti doručenej na obecný úrad najmenej tri mesiace pred ukončením zmluvy, s predložením potvrdenia o výške príjmu všetkých členov spoločnej domácnosti, za predchádzajúci kalendárny rok.

3./ Spolu s nájomcom budú byt užívať osoby žijúce s ním v spoločnej domácnosti a uvedené v Evidenčnom liste, ktorý je neoddeliteľnou súčasťou tejto zmluvy, príloha č. 1.

4./ Popri práve užívať byt uvedený v čl. I, bod 1./ a jeho príslušenstvo, má nájomca právo užívať spoločné priestory a zariadenia domu spojené s užívaním bytu, s individuálnou aj spoločnou kolektívnou zodpovednosťou za ich stav v prípade znečistenia a poškodenia.

5./ Byt vrátane jeho príslušenstva prenajímateľ odovzdáva a nájomca preberá v užívania schopnom stave na základe opisu v príslušnej zápisnici, potvrdenej podpisom zmluvných strán. Zápisnica z odovzdania a prebrania bytu je neoddeliteľnou súčasťou tejto zmluvy.

V prípade opakovaného nájmu sa zápisnica nevyhotovuje.

Pri skončení nájmu sa spíše zápisnica o odovzdaní bytu, vrátane odpisu stavov meračov médií.

6./ Nájomca je oprávnený predmet nájmu užívať len na bývanie. Nájomca je povinný umožniť prenajímateľovi výkon práva kontroly, či sa byt užíva riadnym spôsobom.

7./ Byt má vlastné vykurovanie s plynovým kotlom, vlastný ohrev TÚV, vlastné meranie odberu elektrickej energie a odberu plynu.

článok II

**NÁJOMNÉ A  ÚHRADA ZA PLNENIE SPOJENÉ S UŽÍVANÍM BYTU**

1./ Nájomné sa stanovuje podľa platných cenových predpisov a to najmä Opatrenia MF SR z 23.apríla 2008 č. 01/R/2008 o regulácii cien nájmu bytov.

Výška nájmu a preddavkov za služby spojené s užívaním bytu sa stanovuje vo výške vypočítanej v "Evidenčnom liste bytu", (príloha č. 1).

2./ **Finančnú zábezpeku** požadovanú za užívanie bytu uvedeného v čl. I, bod 1./ uhrádza nájomca na účet obce č. IBAN SK95 5600 0000 0016 0267 0014 vo výške 666,84 eur pri podpise nájomnej zmluvy a nájomná zmluva nadobúda platnosť až pripísaní úhrady na účet obce. V prípade opakovaného nájmu sa povinnosť úhrady finančnej zábezpeky považuje za splnenú jej zložením na účet obce pri podpise prvej nájomnej zmluvy.

Finančnú zábezpeku vedie obec na samostatnom účte a túto zúčtuje po príslušných odpočtoch nájomcovi po skončení nájmu bytu resp. komisionálnom prevzatí bytu a doručení dodávateľských faktúr za plnenie spojené s užívaním bytu. Zvyšnú sumu s prípadnými výnosmi z úrokov do výšky jednej polovice z úrokovej sadzby, vyplatí nájomcovi do 30 dní.

Odpočty z finančnej zábezpeky:

- úhrady za prípadné poškodenie bytu, spoločných priestorov a zariadenia bytu alebo bytového domu počas nájomného vzťahu,

- úhrady za opravy a práce, ktorými sa byt po skončení nájomného vzťahu uviedol do pôvodného stavu s prihliadnutím na obvyklé opotrebenie,

- úhrady za nezaplatené nájomné a nezaplatené služby spojené s užívaním bytu v rámci záverečného vyúčtovania pri skončení nájmu bytu,

- iné úhrady, ktoré priamo súvisia s užívaním bytu a správou bytového domu.

3./ Nájomca sa zaväzuje platiť prenajímateľovi **nájomné a preddavok za služby** spojené s užívaním bytu a spoločných priestorov mesiac dopredu, t.j. najneskôr do 15. dňa predchádzajúceho mesiaca:

a/ úhradou na číslo účtu bytového domu č. IBAN SK02 5600 0000 0016 0267 1009,

b/ v hotovosti do pokladne obce.

4./ V prípade, že nájomca nezaplatí nájomné a mesačné preddavky v stanovenej lehote, je prenajímateľ oprávnený nájomcovi dať k úhrade poplatok z omeškania vo výške 2,5 % z dlžnej sumy za každý, aj začatý, mesiac omeškania. Ak nájomca nezaplatí nájomné a mesačné preddavky za viac ako za tri mesiace, napriek písomnej výzve s náhradnou lehotou na úhradu nájomného, je to dôvod na ukončenie nájmu bytu, bez nároku na zabezpečenie bytovej náhrady.

5./ Pri zmene právnych a cenových predpisov sa primerane zmení aj výška nájomného a preddavkov na úhradu za služby. Prenajímateľ sa zaväzuje, že oznámi zmenu výšky nájomného písomne nájomcovi najmenej jeden mesiac pred jeho splatnosťou.

6./ Preddavky za služby spojené s užívaním bytu vyúčtuje obec nájomcovi raz ročne, najneskoršie do 31.5. nasledujúceho roka. Preddavky zahŕňajú platbu za elektrickú energiu spoločných priestorov, vodu a stočné.

článok III

**PRÁVA A POVINNOSTI SPOJENÉ S NÁJMOM BYTU**

1./ Práva a povinnosti spojené s nájmom bytu upravujú najmä ustanovenia Občianskeho zákonníka, Domového poriadku a Požiarnych poplachových smerníc pre bytový dom.

2./ Prenajímateľ zabezpečí nájomcovi úplný a nerušený výkon práv spojených s užívaním bytu. Umožní nájomcovi užívať spoločné priestory a zariadenia domu.

3./ Drobné opravy v byte súvisiace s jeho využívaním a náklady spojené s jeho bežnou údržbou hradí nájomca podľa ustanovenia § 687 Obč. zákonníka a Nariadenia vlády SR č. 87/1995 Z. z. v znení neskorších predpisov. Ak sa nájomca nepostará o včasné vykonanie drobných opráv a bežnej údržby bytu má prenajímateľ právo tak urobiť po predchádzajúcom upozornení nájomcu na svoj náklad sám a požadovať od neho náhradu.

4./ Nájomca je povinný bez zbytočného odkladu prenajímateľovi oznámiť potrebu tých opráv v byte, ktoré má znášať prenajímateľ a umožniť mu ich vykonanie. Inak zodpovedá za škodu, ktorá nesplnením tejto povinnosti vznikla.

5./ Nájomca je povinný oznámiť prenajímateľovi do jedného mesiaca skutočnosti, rozhodujúce pre stanovenie výšky nájomného a úhrady za služby, najmä zmenu počtu osôb.

6./ Nájomca nie je oprávnený vykonávať zmeny stavebného alebo dispozičného charakteru v byte, bez predchádzajúceho písomného súhlasu prenajímateľa.

7./ Nájomca nie je oprávnený prenajatý byt alebo jeho časť prenechať do podnájmu. Nerešpektovanie tejto povinnosti sa pokladá za porušenie povinnosti podľa par. 711 Občianskeho zákonníka a je dôvodom na výpoveď nájmu bytu.

8./ Nájomca je povinný umožniť vstup do nájomného bytu zamestnancom MDVRR SR, Krajského stavebného úradu Žilina a iných kontrolných orgánov s cieľom výkonu kontroly technického stavu bytu.

9./ Prenajímateľ poskytuje nájomcovi služby spojené s dodaním vody a odvádzaním splaškovej odpadovej vody verejnou kanalizáciou.

10./ Nájomca si sám zabezpečuje dodávku plynu a elektrickej energie do bytu a je povinný si splniť oznamovaciu a platobnú povinnosť voči dodávateľom týchto služieb.

článok IV

**ZÁNIK NÁJMU**

1./ Pre zánik nájmu platia všeobecné ustanovenia Občianskeho zákonníka pre nájomcu a prenajímateľa, podmienky stanovené v príslušnom Všeobecne záväznom nariadení obce Jamník a podmienka uvedená v čl. II bod 4./ tejto zmluvy.

2./ Nájom bytu a užívanie bytu nájomcom skončí uplynutím doby dohodnutej doby na čas určitý uvedenej v článku I. tejto nájomnej zmluvy a to bez nároku nájomcu na zabezpečenie bytovej náhrady.

3./ Uplynutím dohodnutej doby nájmu, ak sa účastníci tejto zmluvy nedohodnú inak, nájomný vzťah skončí a nájomca je povinný byt vypratať a odovzdať písomne a komisionálne v posledný deň trvania nájmu do 12:00 hod..

4./ Nájomca môže vypovedať nájom bez uvedenia dôvodov. Po vzájomnej dohode je výpovedná lehota zo strany nájomcu 3 mesačná s platnosťou od prvého dňa nasledujúceho mesiaca.

5./ Nájomca je povinný dňom skončenia nájmu odovzdať prenajímateľovi byt v stave, v akom ho prevzal, s prihliadnutím na obvyklé opotrebovanie. V opačnom prípade je povinný uhradiť prenajímateľovi náklady na tie opravy a práce, ktorými sa byt uvedie do stavu, v akom ho nájomca prevzal.

6./ Prenajímateľ po skončení nájmu nehradí nájomcovi náklady na stavebné úpravy a iné zmeny, ktoré nájomca v byte vykonal, ani protihodnotu toho o čo sa prípadne kvalita a vybavenie bytu zlepšili, a to ani vtedy, ak prenajímateľ od nájomcu vyžaduje, aby byt uviedol do pôvodného stavu.

článok V

**OSOBITNÉ DOJEDNANIA**

1./ Zmluvné strany prehlasujú, že obsahu tejto zmluvy porozumeli a nájomnú zmluvu uzavreli slobodne, vážne, určite a zrozumiteľne, bez tiesne a nevýhodnosti podmienok a na znak súhlasu s jej obsahom ju vlastnoručne podpisujú.

2./ Zmluva je vyhotovená v dvoch exemplároch, pričom jeden dostane nájomca a jeden prenajímateľ.

3./ Zmeny a doplnky tejto zmluvy môžu byť vykonané len písomne formou dodatku po vzájomnej dohode účastníkov tejto zmluvy.

4./ V ďalších zmluvne neupravených vzťahoch sa zmluvné strany budú riadiť príslušnými ustanoveniami Občianskeho zákonníka, príslušným Všeobecne záväzným nariadením obce Jamník a ostatnými všeobecne platnými právnymi predpismi.

5./ Nájomca svojim podpisom potvrdzuje, že v zmysle zákona č. 18/2018 Z. z. o ochrane osobných údajov v platnom znení, dáva prenajímateľovi súhlas na spracovanie jeho osobných údajov po dobu trvania zmluvy o nájme bytu a dobu nutnej evidencie po skončení nájomného vzťahu.

6/. Táto zmluva nadobúda platnosť po podpísaní oboma zmluvnými stranami v deň jej zverejnenia.

V Jamníku, dňa : 15.2.2022

 Za nájomcu Za prenajímateľa

...................................... ......................................

 Viera Chovancová, v.r. Ing. Alena Vlčková, v.r.

 starostka obce

1 príloha / príloha č. 1 – Evidenčný list

príloha č.1 zmluvy o nájme č. 75/2/2022

**E V I D E N Č N Ý L I S T**

Bytový dom súpisné číslo 75, byt číslo 2

Prenajímateľ:

**Obec Jamník**, Jamník 192, 033 01 Liptovský Hrádok, IČO: 00315290

zastúpená starostkou obce Ing. Alenou Vlčkovou

**Nájomca:**

Meno a priezvisko: **Viera Chovancová**  r. č.: **825902/7777**

Adresa: **Jamník 75, 033 01 p.Liptovský Hrádok**

S nájomcom budú byt užívať:

/meno a priezvisko, rodné číslo a príbuzenský pomer/

**Denis Kochol**, xxxxxxxxx, syn

**Martin Chovanec**, xxxxxxxxx, syn

**Ema Chovancová**, xxxxxxxxx, dcéra

Dispozičné riešenie bytu podľa projektovej dokumentácie:

**Obytné miestnosti**: 1.izba 18,11 m2, 2.izba 22,91 m2

**Príslušenstvo:** predsieň 5,74 m², kuchyňa 6,78 m2, kúpeľňa s vaňou + WC 7,24 m2

Súčasťou bytu je pivnica.

**SPOLU má byt 60,78 m**² a pivnica 3,51 m².

**SOCIÁLNE BÝVANIE (Zákon 443/2010Z.z. a Opatrenie MF č. 01/R/2008)**

**Nájomný vzťah - VZN č. 2/2011**

**Výška mesačného nájmu - uznesenia Obecného zastupiteľstva a č. 2,3,4,5/7/2011 a č. 8/1/2014**

**Nájomné platné od 1.3.2022:**

Základné nájomné 73,36 €

Fond opráv a údržby 15,20 €

Obnova bytového zariadenia 2,63 €

Výkon správy 9,95 €

Preddavky 10,00 €

**SPOLU mesačne 111,14 €**

V Jamníku, dňa ..................................

 .....................................

 Ing. Alena Vlčková, v.r.

 starostka obce